- 2 -

1. ปัจจัยความเสี่ยง

1) ความเสี่ยงเกี่ยวกับการผลิต

กรณีบริษัทฯ พึ่งพาผู้ผลิตรายใหญ่น้อยราย

บริษัทฯ มีผู้ผลิตสินค้าให้รายใหญ่เพียง 1 –2 ราย ในแต่ละกลุ่มผลิตภัณฑ์
หากมีปัจจัยที่ทำให้บริษัทผู้ผลิตไม่สามารถผลิตให้ได้ตามที่กำหนดไว้
ย่อมส่งผลกระทบต่อยอดขายและโอกาสทางการตลาด อย่างไรก็ตาม บริษัทฯได้ตระหนักถึงปัญหานี้
โดยมีการทำ INTERFACE AGREEMENT
กับบริษัทผู้ผลิตเพื่อเป็นการรับประกันที่จะส่งสินค้าตามเป้าหมายในเวลาที่กำหนด
ทั้งบริษัทผู้ผลิตเหล่านั้นล้วนแต่เป็นบริษัทที่ได้ดำเนินนโยบายตาม ISO 9002
ซึ่งจะได้รับผลกระทบความน่าเชื่อถือและธุรกิจของบริษัทเองในกรณีที่ไม่สามารถจัดส่งสินค้าได้เช่นกัน
ปัจจัยหลักที่สำคัญอีกประการหนึ่งคือ บริษัทผู้ผลิตเหล่านี้
ล้วนก่อตั้งขึ้นด้วยนโยบายการสนับสนุนซึ่งกันและกันและเป็นบริษัทในเครือสหพัฒน์ด้วยกัน
เพื่อเสริมสร้างความแข็งแกร่งของกันและกันในการแข่งขันอยู่แล้ว
มีการทำงานร่วมกันด้วยความสัมพันธ์ลึกซึ้งยาวนาน โดยประสานแผนงานกันอย่างสม่ำเสมอต่อเนื่อง
ทำให้ทราบปัจจัยที่จะมีผลต่อการผลิต และสามารถวางแผนร่วมกันในการแก้ปัญหาอย่างทันท่วงที
ได้สินค้าที่จะสนับสนุนการขาย อันเป็นการลดการเสียโอกาสทางการตลาด
ตามจังหวะเวลาที่เหมาะสม ความเสี่ยงในกรณีนี้จึงมีไม่มาก

2) ความเสี่ยงเกี่ยวกับช่องทางการจัดจำหน่าย

บริษัทฯ ดำเนินธุรกิจโดยการขายผ่านช่องทางหลัก ทั้งรายใหญ่ กลาง เล็ก
คือห้างสรรพสินค้าเป็นส่วนใหญ่ ในปีที่ผ่านมา DISCOUNT STORE
มีการขยายตัวมากทั้งกรุงเทพและต่างจังหวัด มีผลให้ห้างสรรพสินค้าขนาดกลางและเล็ก
โดยเฉพาะในต่างจังหวัดประสบภาวะขาดทุน เลิกกิจการ หรือไม่สามารถดำเนินกิจการได้ตามปกติ
ภาวะเช่นนี้ย่อมไม่เป็นผลดีต่อระบบธุรกิจค้าปลีกของไทยเอง และต่อบริษัท

- 3 -

เนื่องจากหนี้สินห้างฯ เหล่านั้นจะกลายเป็นหนี้ที่ด้อยคุณภาพ รวมทั้งช่องทางจัดจำหน่ายลดน้อยลง
และอำนาจต่อรองของ DISCOUNT STORES (ซึ่งทั้งหมดเป็นผู้ลงทุนจากต่างชาติ) มีมากขึ้น บริษัทฯ
จึงมีนโยบายในการฟื้นฟูร้านค้ารายเล็ก รายกลางเหล่านี้ เพื่อให้ดำเนินธุรกิจต่อไปได้
โดยการส่งสินค้าไปขายตามปกติ แต่คัดเลือกเฉพาะรายการสินค้าที่ขายดี
จัดกิจกรรมส่งเสริมการขายให้ต่อเนื่อง และจัดส่งแคชเชียร์ไปเก็บเงินเองทำให้ร้านค้ายังมีเงิน

สดหมุนเวียน มีโอกาสขายสินค้า และดำเนินกิจการได้ต่อไปจนกว่าจะฟื้นตัวและแข็งแกร่งขึ้น
อย่างไรก็ตามร้านค้าที่อยู่ระหว่างการฟื้นฟูเหล่านี้มีจำนวนหนี้ NPL
ไม่มากและมีจำนวนน้อยรายความเสี่ยงในกรณีนี้จึงน้อยมาก

3) ผลกระทบจากมาตรฐานการบัญชี

จากมาตรฐานการบัญชี ฉบับที่ 36 เรื่องการด้อยค่าสินทรัพย์ บริษัทฯ
เกิดผลขาดทุนจากการด้อยค่าเงินลงทุนและสินทรัพย์อื่นรวม ­­58.22 ล้านบาท
ปรากฎอยู่ในงบกำไรขาดทุน

จากมาตรฐานการบัญชี ฉบับที่ 40 เรื่องการบัญชีสำหรับเงินลงทุนในตราสารหนี้และตราสารทุน
บริษัทฯ มีกำไรจากการปรับราคาหลักทรัพย์ 371.75 ล้านบาท ปรากฎอยู่ในส่วนของผู้ถือหุ้นในงบดุล

หากนำรายการทั้ง 2 มารวมกันแล้วพบว่า บริษัทฯ มีผลกำไรจากการปรับราคาหลักทรัพย์ 371.75

ล้านบาท สูงกว่า ผลขาดทุนจากการด้อยค่าเงินลงทุน 58.22 ล้านบาท เป็นจำนวน 313.53
ล้านบาท

4) ความเสี่ยงทางด้านการเงิน

  ในปี 2542 บริษัทฯ ออกหุ้นกู้จำนวน 500 ล้านบาท เป็นหุ้นกู้ไม่ด้อยสิทธิ ไม่มีหลักประกัน ไม่มี

ผู้แทนผู้ถือหุ้นกู้ อายุหุ้นกู้ 3 ปี สิ้นสุด 22 เมษายน 2545 อัตราดอกเบี้ย MLR ลอยตัว (เฉลี่ยของ
บมจ. ธนาคารกรุงเทพ, บมจ. ธนาคารไทยพาณิชย์, บมจ. ธนาคารกสิกรไทย และบมจ.
ธนาคารกรุงไทย) + 0.50% ต่อปี

ในปี 2544 และ 2543 มีการไถ่ถอนหุ้นกู้ จำนวน 30 ล้านบาท และ 5 ล้านบาท

ข้อกำหนดที่บริษัทฯ ต้องปฏิบัติตลอดอายุหุ้นกู้

  - บริษัทฯ จะต้องจัดลำดับชั้นหนี้หุ้นกู้เทียบเท่าหนี้สินประเภทอื่น ทั้งหนี้สินปัจจุบันและในอนาคต

-   บริษัทฯ จะต้องดำรงจำนวนเงินให้กู้ยืมแก่บริษัทที่เกี่ยวข้อง เงินลงทุน และเงินค้ำประกัน
    ตามที่

  ประกาศในงบการเงินในแต่ละไตรมาสรวมกันไม่เกิน 6,000 ล้านบาท

ณ 31 ธันวาคม 2544 บริษัทฯ มีวงเงินทั้ง 3 ประเภท รวมจำนวน 2,377.58 ล้านบาท
เมื่อเปรียบเทียบกับตัวเลข ณ 31 ธันวาคม 2543 วงเงินทั้ง 3 ประเภท มีจำนวน 2,464.99
ล้านบาท ลดลง 87.41 ล้านบาท วงเงินทั้ง 3 ประเภท จำนวน 2,377.58 ล้านบาท
เป็นสัดส่วนในทรัพย์สินรวม = 24.16 % และเป็นสัดส่วนในส่วนของผู้ถือหุ้น = 30.56 %

5) การลงทุน

  บริษัทฯ ร่วมลงทุนในกิจการของบริษัทในเครือจำนวน 144 บริษัท
  ในสัดส่วนการถือหุ้นไม่เกินร้อยละ

20 ของทุนจดทะเบียนของบริษัทนั้น ๆ
มีการถือหุ้นในลักษณะไขว้กันหรือย้อนกลับระหว่างบริษัทในเครือ และบริษัทฯ
ไม่มีอำนาจควบคุมกิจการในบริษัทที่ลงทุน
การบริหารงานของบริษัทดังกล่าวขึ้นอยู่กับคณะกรรมการของแต่ละบริษัทในการบริหารและตัดสินใจ

- 4 -

การลงทุนของบริษัทเป็นไปในลักษณะของการร่วมลงทุนในธุรกิจที่เกี่ยวเนื่องกันหรือเอื้อประโยชน์ต่อกัน
รวมทั้งเป็นการลงทุนเพื่อกระจายความเสี่ยง
บริษัทฯได้รับผลตอบแทนจากการลงทุนในรูปของเงินปันผล

ถ้าบริษัทลงทุนใดขาดทุน บริษัทฯ
จะบันทึกตั้งค่าเผื่อผลขาดทุนจากการด้อยค่าเงินลงทุนไว้ในงบกำไรขาดทุนของบริษัท
โครงสร้างการถือหุ้นดังกล่าวไม่มีผลกระทบต่อการรับรู้ส่วนแบ่งรายได้ของบริษัทและไม่ทำให้เกิดความแตกต่างจากที่รับรู้ในงบการเงินในปัจจุบัน

6) การให้กู้ยืมเงินและค้ำประกัน

บริษัทฯ ได้รับอนุมัติจากที่ประชุมสามัญผู้ถือหุ้นครั้งที่ 36 ประจำปี 2544 เมื่อวันที่ 23 เมษายน
2544

ให้จัดสรรวงเงินให้กู้และวงเงินค้ำประกันแก่บริษัทที่มีความสัมพันธ์ทางธุรกิจกับบริษัทภายในวงเงินรวมไม่เกิน
1,700 ล้านบาท

บริษัทฯ มีนโยบายที่จะลดความเสี่ยงในภาระทั้ง 2 ประเภทให้มีปริมาณที่ลดลง
และเพื่อให้บริษัทในเครือสามารถยืนหยัดอยู่ได้ด้วยความสามารถของตัวบริษัทเอง บริษัทฯ
ได้ลดวงเงินค้ำประกันที่เกินจำเป็นลงและรวมทั้งให้บริษัทในเครือผู้มีหน้าที่รับผิดชอบตามสายธุรกิจเป็นผู้ค้ำประกันวงเงินสินเชื่อแทนบริษัท
อีกทั้งได้ลดการให้กู้ยืมลงโดยให้แต่ละบริษัทเป็นผู้กู้ยืมเงินโดยตรงจากสถาบันการเงินเอง

จากเป้าหมายการลดภาระทั้ง 2 ประเภท ในปี 2543 บริษัทฯ เปลี่ยนหลักเกณฑ์การจัดสรรวงเงิน

ทั้ง 2 ประเภทใหม่ จากเดิม วงเงินให้กู้ > 50% ของส่วนของผู้ถือหุ้น

และ วงเงินค้ำประกัน > 1 เท่า ของสินทรัพย์รวม

เป็นตัวเลข ABSOLUTE VALUE รวมอยู่ที่ 1,800 ล้านบาท ในอัตราประมาณ 50%
ของวงเงินที่ใช้ไปในปี 2541 เป็นผลให้ภาระเงินทั้ง 2 ประเภท อยู่ในระดับ 1,263.90 ล้านบาท
ลดลงจากปี 2541 ถึง 60%

ในปี 2544 บริษัทฯ ได้กำหนดวงเงินทั้ง 2 ประเภท ลดลงจาก 1,800 ล้านบาท เป็น 1,700
ล้านบาท

ณ 31 ธันวาคม 2544 บริษัทฯ มีเงินให้กู้ยืมแก่บริษัทในเครือรวม 11 บริษัท จำนวนเงิน 289.56
ล้านบาท และมีภาระค้ำประกันจำนวน 32 บริษัท เป็นเงิน 671.29 ล้านบาท รวมเป็นเงิน
960.82 ล้านบาท เป็นผลให้ภาระเงิน

ทั้ง 2 ประเภท ลดลงจากปี 2543 24%

7) ความเสี่ยงจากการใช้งบการเงิน

  งบการเงินประจำปี 2544 ของบริษัทผ่านการตรวจสอบจากผู้สอบบัญชีรับอนุญาตของ กบช.
  แต่ไม่ได้

รับความเห็นชอบจากสำนักงาน กลต. ท่านที่มีความประสงค์จะนำข้อมูลจากงบการเงินที่ปรากฎใน
56-1 นี้ ไปใช้ได้โปรดใช้ดุลยพินิจในการใช้ข้อมูลดังกล่าว

อย่างไรก็ดีบริษัทฯ ได้สรรหาผู้สอบบัญชีรับอนุญาตรายใหม่ ที่ได้รับความเห็นชอบจากสำนักงาน กลต.
เพื่อทำการตรวจสอบงบการเงินไตรมาส 1/2545 ของบริษัทแทนการสอบทานเป็นที่เรียบร้อยแล้ว